b"\n_START_ARTICLE_\nBarbara Dex apdovanojimai\n_START_PARAGRAPH_\nBarbara Dex apdovanojimai\xc2\xa0\xe2\x80\x93 kasmetiniai apdovanojimai, skiriami blogiausiai Eurovizijos dain\xc5\xb3 konkurse apsirengusiems atlik\xc4\x97jams. Jie pavadinti Barbara Dex, kuri atstovavo Belgijai 1993\xc2\xa0m. konkurse, vardu.\n_START_SECTION_\n1997\xc2\xa0m. Barbara Dex apdovanojimas\n_START_PARAGRAPH_\nPirm\xc4\x85j\xc4\xaf Barbara Dex apdovanojim\xc4\x85 gavo Maltos atstov\xc4\x97 Debbie Scerri, kuri dalyvavo 1997\xc2\xa0m. Eurovizijos dain\xc5\xb3 konkurse su daina \xe2\x80\x9eLet Me Fly\xe2\x80\x9c. Ji vilk\xc4\x97jo \xc5\xbealios ir violetin\xc4\x97s spalvos suknel\xc4\x99 su juostel\xc4\x97mis, kuri buvo apib\xc5\xabdinta kaip \xe2\x80\x9eviena i\xc5\xa1 \xc5\xa1lyk\xc5\xa1\xc4\x8diausi\xc5\xb3 sukneli\xc5\xb3, kada nors \xc5\xbei\xc5\xabrov\xc5\xb3 matyt\xc5\xb3 Eurovizijos dain\xc5\xb3 konkurse\xe2\x80\x9c.\n_START_SECTION_\n1998\xc2\xa0m. Barbara Dex apdovanojimas\n_START_PARAGRAPH_\n1998\xc2\xa0m. Barbara Dex apdovanojim\xc4\x85 gavo Vokietijos atstovas Guildo Horn, kuris Eurovizijoje atliko dain\xc4\x85 \xe2\x80\x9eGuildo Hat Euch Lieb!\xe2\x80\x9c. Pasirodyme vilk\xc4\x97jo \xc5\xbealsvai m\xc4\x97lyn\xc4\x85 striuk\xc4\x99, geltonus mar\xc5\xa1kin\xc4\x97lius ir \xc5\xbealias kelnes. Konkurso gerb\xc4\x97jai \xc5\xa1\xc4\xaf \xc4\xafvaizd\xc4\xaf palygino su kaliause.\n_START_SECTION_\n1999\xc2\xa0m. Barbara Dex apdovanojimas\n_START_PARAGRAPH_\nLydia\xc2\xa0\xe2\x80\x93 Ispanijos atstov\xc4\x97 44-ajame Eurovizijos dain\xc5\xb3 konkurse, \xc5\xa1\xc4\xaf apdovanojim\xc4\x85 laim\xc4\x97jo u\xc5\xbe blogiausi\xc4\x85 apsirengus\xc4\xaf atlik\xc4\x97j\xc4\x85 1999 metais. Ji atliko dain\xc4\x85 \xe2\x80\x9eNo quiero escuchar\xe2\x80\x9c, vilk\xc4\x97jo spalving\xc4\x85 suknel\xc4\x99 su juostel\xc4\x97mis. Konkurso gerb\xc4\x97jai sak\xc4\x97, kad \xe2\x80\x9evaivoryk\xc5\xa1tin\xc4\x97 suknel\xc4\x97 gal\xc4\x97t\xc5\xb3 pasitarnauti kaip g\xc4\x97j\xc5\xb3 v\xc4\x97liava\xe2\x80\x9c.\n_START_SECTION_\n2000\xc2\xa0m. Barbara Dex apdovanojimas\n_START_PARAGRAPH_\nNathalie Sorce i\xc5\xa1 Belgijos laim\xc4\x97jo \xc5\xa1\xc4\xaf apdovanojim\xc4\x85. Ji vilk\xc4\x97jo trump\xc4\x85, grietin\xc4\x97l\xc4\x97s spalvos suknel\xc4\x99.\n_START_SECTION_\n2001\xc2\xa0m. Barbara Dex apdovanojimas\n_START_PARAGRAPH_\n2001 metais Barbara Dex apdovanojim\xc4\x85 laim\xc4\x97jo Lenkijos atstovas Andrzej Piaseczny. Konkurse pasirod\xc4\x97 su dirbtiniu kailiu, kuris nukrito per jo pasirodym\xc4\x85. U\xc5\xbe tai gavo Barbara Dex 2001 apdovanojim\xc4\x85.\n_START_SECTION_\n2002\xc2\xa0m. Barbara Dex apdovanojimas\n_START_PARAGRAPH_\n2002\xc2\xa0m. Graikijai atstovavo Michalis Rakintzis su daina \xe2\x80\x9eS.A.G.A.P.O.\xe2\x80\x9c. Dainininkas buvo apsireng\xc4\x99s juodu kostiumu, u\xc5\xbe kur\xc4\xaf konkurso gerb\xc4\x97jai j\xc4\xaf apdovanojo kaip blogiausiai apsirengus\xc4\xaf konkurso atlik\xc4\x97j\xc4\x85.\n_START_SECTION_\n2003\xc2\xa0m. Barbara Dex apdovanojimas\n_START_PARAGRAPH_\nBarbara Dex apdovanojimo apklausoje i\xc5\xa1 66 balsavusi\xc5\xb3, dauguma \xc5\xbemoni\xc5\xb3 balsavo u\xc5\xbe duet\xc4\x85 T.A.T.u., kurios 48-ajame Eurovizijos dain\xc5\xb3 konkurse atstovavo Rusijai su daina \xe2\x80\x9eNe ver', ne boysia\xe2\x80\x9c. Daininink\xc4\x97s vilk\xc4\x97jo d\xc5\xbeinsus, o ant balt\xc5\xb3 mar\xc5\xa1kin\xc4\x97li\xc5\xb3 buvo i\xc5\xa1spausdintas skai\xc4\x8dius 1. Antr\xc4\x85j\xc4\x85 viet\xc4\x85 skyr\xc4\x97 Slov\xc4\x97nijos dainininkei Karmen Stavec, tre\xc4\x8dioji vieta\xc2\xa0atiteko duetui Jemini i\xc5\xa1 Jungtin\xc4\x97s Karalyst\xc4\x97s.\n_START_SECTION_\n2004\xc2\xa0m. Barbara Dex apdovanojimas\n_START_PARAGRAPH_\nSanda Ladosi atstovavo Rumunijai 49-ajame Eurovizijos dain\xc5\xb3 konkurse su daina \xe2\x80\x9eI Admit\xe2\x80\x9c. U\xc5\xbe blogiausiai apsirengusius atlik\xc4\x97jus apklausoje balsavo 190 gerb\xc4\x97j\xc5\xb3. 64 \xc5\xbemon\xc4\x97s man\xc4\x97, kad Ladosi nusipelno Barbara Dex 2004 apdovanojimo.\n_START_SECTION_\n2005\xc2\xa0m. Barbara Dex apdovanojimas\n_START_PARAGRAPH_\nMartin Vu\xc4\x8di\xc4\x87 50-ajame \xe2\x80\x9eEurovizijos\xe2\x80\x9c dain\xc5\xb3 konkurse atstovavo Makedonijai su daina \xe2\x80\x9eMake my day\xe2\x80\x9c. Pasirodyme jis vilk\xc4\x97jo \xc5\xa1viesius d\xc5\xbeinsus, mar\xc5\xa1kin\xc4\x97lius ir ro\xc5\xbein\xc4\x99 striuk\xc4\x99. D\xc4\x97l tokio apsirengimo jis buvo apdovanotas Barbara Dex apdovanojimu.\n_START_SECTION_\n2006\xc2\xa0m. Barbara Dex apdovanojimas\n_START_PARAGRAPH_\nPortugal\xc5\xb3 mergin\xc5\xb3 grup\xc4\x97 Nonstop dalyvavo 51-ajame \xe2\x80\x9eEurovizijos\xe2\x80\x9c dain\xc5\xb3 konkurse su daina \xe2\x80\x9eCoisas De Nada\xe2\x80\x9c. Laim\xc4\x97tojos surinko 196 i\xc5\xa1 906 bals\xc5\xb3. Antr\xc4\x85j\xc4\x85 viet\xc4\x85 u\xc5\xbe\xc4\x97m\xc4\x97 Suomijos grup\xc4\x97 Lordi, tre\xc4\x8di\xc4\x85 viet\xc4\x85 u\xc5\xbe\xc4\x97m\xc4\x97 Islandijos daininink\xc4\x97 Silvia Night.\n_START_SECTION_\n2007\xc2\xa0m. Barbara Dex apdovanojimas\n_START_PARAGRAPH_\nUkrainos atstovas Verka Serdiu\xc4\x8dka dalyvavo 2007\xc2\xa0m. Eurovizijos dain\xc5\xb3 konkurse su daina \xe2\x80\x9eDancing Lasha Tumbai\xe2\x80\x9c. Konkurse u\xc5\xbe\xc4\x97m\xc4\x97 antr\xc4\x85j\xc4\x85 viet\xc4\x85 su 235 balais. Jis buvo apsireng\xc4\x99s blizgiu kostiumu ir skryb\xc4\x97le su \xc5\xbevaig\xc5\xbede. 297 \xc5\xbemon\xc4\x97s i\xc5\xa1 1995 balsavusi\xc5\xb3j\xc5\xb3 gerb\xc4\x97j\xc5\xb3 tik\xc4\x97jo, kad toks kostiumas tur\xc4\x97t\xc5\xb3 pelnyti 2007\xc2\xa0m. Barbara Dex apdovanojim\xc4\x85. 14 ta\xc5\xa1k\xc5\xb3 ma\xc5\xbeiau u\xc5\xbe nugal\xc4\x97toj\xc4\x85 surinko Marija \xc5\xa0erifovi\xc4\x87. Tre\xc4\x8dioji vieta atiteko Moldovos dainininkei Natalia Barbu.\n_START_SECTION_\n2008\xc2\xa0m. Barbara Dex apdovanojimas\n_START_PARAGRAPH_\nMetalo kostiumas ir skryb\xc4\x97l\xc4\x97 su antena\xc2\xa0\xe2\x80\x93 Andoros atstov\xc4\x97 Gisela laim\xc4\x97jo \xc5\xa1\xc4\xaf apdovanojim\xc4\x85. Daininink\xc4\x97 gavo 104 i\xc5\xa1 393 bals\xc5\xb3 nuo Eurovizijos gerb\xc4\x97j\xc5\xb3. D\xc4\x97l \xc5\xa1io \xc4\xafvaizd\xc5\xbeio Gisela gavo \xe2\x80\x9eMayaBee\xe2\x80\x9c pravard\xc4\x99. U\xc5\xbe Belgijos grup\xc4\x99 I\xc5\xa1tar balsavo 30 \xc5\xbemoni\xc5\xb3. Rodolfo Chikilicuatre i\xc5\xa1 Ispanijos surinko 23 balsus ir u\xc5\xbe\xc4\x97m\xc4\x97 tre\xc4\x8di\xc4\x85j\xc4\x85 viet\xc4\x85. Danija, San Marinas, Serbija ir \xc5\xa0veicarija nesurinko joki\xc5\xb3 bals\xc5\xb3.\n_START_SECTION_\n2009\xc2\xa0m. Barbara Dex apdovanojimas\n_START_PARAGRAPH_\nVengrijos atstovas Zoli \xc3\x81dok 2009\xc2\xa0m. Eurovizijos dain\xc5\xb3 konkurso antrame pusfinalyje u\xc5\xbe\xc4\x97m\xc4\x97 15 viet\xc4\x85 su 16 ta\xc5\xa1k\xc5\xb3. \xc5\xa0io konkurso d\xc4\x97ka jis laim\xc4\x97jo Barbara Dex priz\xc4\x85 u\xc5\xbe blogiausi\xc4\x85 scenin\xc4\xaf kostium\xc4\x85. Jis vilk\xc4\x97jo storas \xc5\xbealias kelnes ir prigludusius mar\xc5\xa1kin\xc4\x97lius. Jis surinko 199 balsus 1295 balsavusi\xc5\xb3j\xc5\xb3. Antroji vieta atiteko grupei Gipsy.cz i\xc5\xa1 \xc4\x8cekijos (159 balsai), o tre\xc4\x8dioji vieta\xc2\xa0\xe2\x80\x93 bulgar\xc5\xb3 dainininkui Krasimir Awramow (140 bals\xc5\xb3).\n_START_SECTION_\n2010\xc2\xa0m. Barbara Dex apdovanojimas\n_START_PARAGRAPH_\nMilanas Stankovi\xc4\x8dius i\xc5\xa1 Serbijos Eurovizijos finale u\xc5\xbe\xc4\x97m\xc4\x97 13 viet\xc4\x85 su daina \xe2\x80\x9eOvo je Balkan\xe2\x80\x9c. Pasirodyme jis vilk\xc4\x97jo baltus mar\xc5\xa1kin\xc4\x97lius ir kelnes, m\xc4\x97lyn\xc4\x85 striuk\xc4\x99 su daug blizgu\xc4\x8di\xc5\xb3 ant jo de\xc5\xa1iniojo peties. Jis su 138 balsais laim\xc4\x97jo \xc5\xa1\xc4\xaf apdovanojim\xc4\x85. 28 ta\xc5\xa1kais ma\xc5\xbeiau surinko Moldovos grup\xc4\x97 Sun Stroke Project ir Olia Tira, o tre\xc4\x8dioji vieta su 109 ta\xc5\xa1kais atiteko Piotrui Nali\xc4\x8diui i\xc5\xa1 Rusijos.\n_START_SECTION_\n2011\xc2\xa0m. Barbara Dex apdovanojimas\n_START_PARAGRAPH_\n2011 metais Barbara Dex apdovanojim\xc4\x85 gavo Gruzijos grup\xc4\x97 Eldrine. I\xc5\xa1 810 bals\xc5\xb3, 133 \xc5\xbemon\xc4\x97s balsavo u\xc5\xbe \xc5\xa1i\xc4\x85 grup\xc4\x99. Daininink\xc4\x97 Sophio Toroshelidze vilk\xc4\x97jo juod\xc4\x85 suknel\xc4\x99 su \xc5\xbealiu diferentu. Daininink\xc4\x97 per interviu prisipa\xc5\xbeino, kad nor\xc4\x97jo pateikti gruzin\xc5\xb3 kult\xc5\xabr\xc4\x85. Antr\xc4\x85 viet\xc4\x85 su 81 balsu u\xc5\xbe\xc4\x97m\xc4\x97 duetas Jedward i\xc5\xa1 Airijos, tre\xc4\x8di\xc4\x85 viet\xc4\x85\xc2\xa0\xe2\x80\x93 Moldovos grup\xc4\x97 Zdob \xc5\x9fi Zdub (66 balsai).\n_START_SECTION_\n2012\xc2\xa0m. Barbara Dex apdovanojimas\n_START_PARAGRAPH_\nAlbanijos daininink\xc4\x97 Rona Nishliu dalyvavo 57-ajame Eurovizijos dain\xc5\xb3 konkurse su daina \xe2\x80\x9eSuus\xe2\x80\x9c ir finale u\xc5\xbe\xc4\x97m\xc4\x97 penkt\xc4\x85j\xc4\x85 viet\xc4\x85. Iki balsavimo pabaigos ji buvo \xc4\xafvertinta kaip blogiausiai apsirengusi atlik\xc4\x97ja. Jos juodai m\xc4\x97lyna suknel\xc4\x97 ir \xc5\xa1ukuosena, pana\xc5\xa1i \xc4\xaf riestain\xc4\xaf, surinko 829 i\xc5\xa1 2851 galiojan\xc4\x8di\xc5\xb3 bals\xc5\xb3. Antroji vieta atiteko duetui Jedward i\xc5\xa1 Airijos (551 balsas). Sofi Marinova Bulgarijos su 232 balsais u\xc5\xbe\xc4\x97m\xc4\x97 tre\xc4\x8di\xc4\x85j\xc4\x85 viet\xc4\x85.\n_START_SECTION_\n2013\xc2\xa0m. Barbara Dex apdovanojimas\n_START_PARAGRAPH_\n2013\xc2\xa0m. Barbara Dex apdovanojimo laim\xc4\x97tojas buvo paskelbtas gegu\xc5\xbe\xc4\x97s 26 dien\xc4\x85. \xc5\xa0\xc4\xaf apdovanojim\xc4\x85 laim\xc4\x97jo grup\xc4\x97 Moje 3 i\xc5\xa1 Serbijos. Jos surinko 967 balsus i\xc5\xa1 2747 balsavusi\xc5\xb3j\xc5\xb3. Cezar i\xc5\xa1 Rumunijos u\xc5\xbe\xc4\x97m\xc4\x97 antr\xc4\x85j\xc4\x85 viet\xc4\x85 (544 balsai), Izraelio atstov\xc4\x97 Moran Mazor u\xc5\xbe\xc4\x97m\xc4\x97 tre\xc4\x8di\xc4\x85 viet\xc4\x85 (296 balsai)."